सीधी जिले के विधानसभा क्षेत्र धौहनी से सी पी आई (एम) सहित कई जन संगठनों के साझा प्रत्याशी कामरेड बलराज सिंह गौड़ के चुनावी प्रचार-प्रसार की जवाबदेही एवं जिम्मेदारी सुनिश्चित करने मझौली सेक्टर के कार्यकर्ता साथियों की बैठक ग्राम तिलवारी में हुई। चर्चा में बात रखते हुए साथियों ने कहा कि जिस तरह से कामरेड बलराज ने निरंतर संपूर्ण धौहनी विधान सभा में जनता के सवालों हेतु संघर्ष करते हुए आम जन की आवाज बने हैं उनके लिए मतदाता से वोट मांगने में हमें किन्ही अनैतिक साधनों की जरूरत नहीं है। कामरेड बलराज सिंह को विजई बनाने हेतु हम सभी साथी तन मन धन से जुटेंगे। साथियों ने तय किया कि कामरेड बलराज सिंह अपना नाम निर्देशन पत्र 5 नवंबर 2018 को निर्वाचन अधिकारी मझौली के कार्यालय में जमा करेंगे।